stanford-oval/wikipedia huggingface dataset:
You and I
רשימת רצועות

| You And I> מס' | You And I> שם | You And I> כותב(ים) | You And I> מבצע מקורי | You And I> משך | You And I>  | You And I>  | You And I>  | You And I>  | You And I>  |
| --- | --- | --- | --- | --- | --- | --- | --- | --- | --- |
| 1. | Just Like a Woman  | בוב דילן | בוב דילן | 6:28 |  |  |  |  |  |
| 2. | Everyday People  | סליי סטון | סליי אנד דה פמילי סטון | 4:32 |  |  |  |  |  |
| 3. | Don't Let The Sun Catch You Cryin  | ג'ו גריין | Louis Jordan and His Tympany Five | 4:02 |  |  |  |  |  |
| 4. | Grace  | ג'ף באקלי, גארי לוקאס | ג'ף באקלי | 6:11 |  |  |  |  |  |
| 5. | Calling You  | בוב טלסון | Jevetta Steele | 4:59 |  |  |  |  |  |
| 6. | Dream Of You And I  | ג'ף באקלי | ג'ף באקלי | 4:30 |  |  |  |  |  |
| 7. | The Boy With The Thorn In His Side  | ג'וני מאר, מוריסי | הסמית'ס | 3:34 |  |  |  |  |  |
| 8. | Poor Boy Long Way From Home  | עממי | בוקה וייט | 6:02 |  |  |  |  |  |
| 9. | Night Flight  | ג'ון פול ג'ונס, ג'ימי פייג', רוברט פלאנט | לד זפלין | 4:54 |  |  |  |  |  |
| 10. | I Know It's Over  | ג'וני מאר, מוריסי | הסמית'ס | 7:02 |  |  |  |  |  |
| משך כולל: | משך כולל: | משך כולל: | משך כולל: | 52:14 |  |  |  |  |  |
| --- | --- |
בקרת זהויות :  MusicBrainz release group: 1b55a7a7-d78a-47ae-a8fb-8158a0448e8b
עצי שקמה בתל אביב

עצי שקמה בגן יעקב
שקמים ברחוב המלך ג'ורג'
שלושה עצי שקמה נטועים באמצע דרך קיבוץ גלויות
עץ שקמה בדרך בן צבי
עץ שקמה ברחוב מזא"ה
עץ שקמה בכיכר הבימה
ברחבי העיר תל אביב נותרו מספר עצי שקמה בודדים אשר שרדו ממטעי שקמים רחבי ידיים שהשתרעו ברחבי מישור החוף. לעצים עתיקים ורחבי ענפים אלה נודעת משמעות נוסטלגית, והם היו לסמל למאבק בין ישן לחדש וניצבו במרכזם של מספר מאבקי שימור. עצים אלו מהווים חלק מכלל העצים העתיקים בארץ ישראל.
מעמדם של העצים כסמל שינוי בא לידי ביטוי בפזמון העברי "גן השקמים" (1954), ועניינו מבט עורג אל ראשית ימיה של העיר עת הייתה שכונה בראשיתית טרם היותה לכרך סואן.
ריכוזי השקמים כיום

גן יעקב – בגן יעקב (סוראסקי) שליד היכל התרבות שרדו מספר עצים שהיו חלק ממטע גדול יותר של שקמים, ואשר ניצב במרכזה של חווה חקלאית. כשיושר השטח והוכן להקמת היכל התרבות, התנהל מאבק ציבורי להצלת העצים, וחלק מהם שולבו בגן המוקף במבני בטון, שנחנך ב-1964.
רחוב המלך ג'ורג' – סמוך למצודת זאב ברחוב המלך ג'ורג' במרכז העיר, שרדו מספר שקמים עתיקות שניצבו על תוואי הדרך שלאורכו נסלל הרחוב. בתוואי זה עברה דרך חולית אשר הובילה מיפו אל סומייל והלאה אל נחל הירקון. שישה עצי שקמה ניצבים כיום על איי תנועה בלבו של הרחוב, ומול שדרת העצים ישנה סמטה קטנה שיוצאת מהרחוב וגובלת במצודת זאב מדרום, שנקראה "סמטת שבע השקמים" (העץ השביעי עומד לא הרחק מריכוז עצים זה, בהמשך הרחוב, בפינת דיזנגוף). שקמים אלה מוזכרות בשירה של מיקה קרני "סוף המאה העשרים": ”תחילת קינג ג'ורג', על אחד השקמים, אני אתלה את עצמי בטבורה של העיר...”.
שדרות רוטשילד – עצי השקמה ניטעו בשדרות רוטשילד רק ב-1930, וחלק מהם שרדו בקטע שבין רחוב מזא"ה לבין רחוב נחמני.
רחוב יפת – חמישה עצי שקמה עתיקים ניצבים בחלקו הדרומי של רחוב יפת ביפו, וגזעיהם נוטים מזרחה והרחק מהבתים הסמוכים אליהם ממערב.
אצטדיון בלומפילד – ליד האצטדיון נותר עץ שקמה בודד.
דרך בן צבי – מראהו של עץ השקמה הבודד בדרך בן צבי ידוע במיוחד. הוא ניצב בערוגה באי-תנועה מול בית המעצר אבו כביר.
פארק וולפסון – בפארק, הנמצא במזרחה של העיר, שרדו מספר עצי שקמה עתיקים שניצבו במקום לפני הקמתו, והם שולבו בין העצים החדשים שניטעו בו.
כפר שלם – גם בכפר שלם שרד עץ שקמה בודד שניצב על דרך לוד (דרך חיים בר לב) שתושבי השכונה קראו לו בשמו הערבי- ג’ומס, נכון להיום הועתק לגבעת הכהנים בשכונה כי פירותיו היוו מפגע לכביש. בנוסף, בפארק דרום שרדו מקבץ עצי שקמה כחלק ממטע קדום. עץ שקמה עתיק נוסף הניצב בשכונה הסמוכה רמת שקמה ברמת גן, העניק לה את שמה.
רחוב מזא"ה – עץ שקמה בודד ניצב בחצר האחורית של בית מס' 59 ברחוב מזא"ה, הנמצא בסמוך למוצאו של הרחוב אל דרך בגין.
דרך קיבוץ גלויות – שלושה עצי שקמה נטועים באמצע הנתיב לכיוון מערב.
כיכר הבימה – בקצה הדרום-מזרחי של הכיכר הוקמה, כחלק מהתכנון של דני קרוון, גבעה קטנה ועליה נשתל עץ שקמה. לקראת חגיגות ה-100 של תל אביב בוצע ייצוב של גבעת השקמה.
מאבקים נגד עקירת השקמים

עיריית תל אביב עקרה את מרבית השקמים שבעיר, בעיקר מטעמים של מניעת הפרעה לתנועה, שמירה על ניקיון ופינוי שטחים לבנייה. לאורך השנים נערכו מספר מאבקים נגד עקירת עצי השקמה באתרים שונים בעיר. את המחאות הובילו סופרים ואמנים, בעיקר מעל דפי העיתונים.
ביולי 1933 ביקשה העירייה לעקור שורה של 16 עצי שקמה ברחוב הכרמל (שכעבור שנתיים נקרא על שם המלך ג'ורג') ופרסמה מכרז לכריתה. ראשי ועד אגודת אמני ארץ ישראל, נחום גוטמן, חיים גליקסברג ושמואל עובדיהו, יצאו במכתב גלוי שבו כתבו: "יופקעו נא מטרים אחדים של המגרשים משני צדי הרחוב, אם יש צורך בדבר, אבל בשקמים היפות והעתיקות, שציירינו ציירו אותן ומשוררנו שרו עליהן – אל תשלחו יד!".
עיתונאי "דבר" יצחק יציב פרסם בעיתונו רשימה חריפה נגד כוונת העירייה:
המשוררים שאול טשרניחובסקי ויהודה קרני (וולובלסקי) נודעו כגדולי הלוחמים נגד כריתת עצים בעיר בתקופת המנדט. קרני, חבר מערכת "הארץ", נהג לפרסם הספד על כל עץ שנגדע. כך בראשית שנות ה-30, בטור מחורז שכותרתו "הספד על עץ", כתב: "כל דבר מחאה לא בוטל / ואולם בקשה – כבר לשווא, / יען כי הוא כבר מוטל / כחלל על "גבעת בוגראשוב". [...] שם על "גבעת בוגראשוב" / רבה ורבה התכונה; / עומדים שם לבנות בקרוב / "פתום ורעמסס" או שכונה. / ושם באמצע הגבעה / עמד עץ עתיק, עץ שקמה; / נשב עליו כבר שבעה, / תל אביב נקמתה כבר נקמה". מסופר שהיה מתהלך ברחובות ומבקש לשמור על העצים. בדצמבר 1934 כתב כי "העירייה מרצחת גנים" והוסיף: "ואל נא תחשוב העירייה, כי אין אני יודע על דבר השקמים הנהדרות, שנקצצו עכשיו ברחוב נחמני סמוך לדרך פתח תקווה".
בשנת 1936 נגדעה אחת מ-17 השקמים העתיקות של העיר. על פי תוכניתם של מהנדסי העירייה, נקבע שיש לעקור את שבע השקמים העתיקות שברחוב המלך ג'ורג' לצורך הרחבת הרחוב ויישור הכביש. התעוררה סערה בקרב אנשי הרוח בעיר, ובראשם טשרניחובסקי, והם יצאו להפגין נגד הכריתה, בהתריסם במילים קשות כלפי ראש העיר דיזנגוף. קרני פרסם את "שיר השקמים", שתחילתו קינה וסופו נחמה באמצעות נקמה: "נחמו בנים, עיר שכולה, / נקמו נא נקמתה, / נטעו שקמה – ולשפלה / תושב נא שקמתה". התארגנה "תנועה למען השקמים" בראשותו של המשורר חיים נחמן ביאליק ולצדו סופרים ואמנים רבים, בהם נחום גוטמן. העירייה מינתה ועדה מיוחדת לבדיקת הנושא, שבין חבריה היו אדריכלים, אגרונומים, אנשי רוח ורופאים; הוועדה קבעה שאין לפגוע בעצים.
ב-1940 ביקשה העירייה פעם נוספת לכרות את העצים, על רקע מערכת ביוב שתוכננה באזור. ההמלצה לכרות התקבלה על ידי מנהל לשכת הבריאות הממשלתית במחוז, ד"ר רפאל אופלטקה, שהיה מעורב בנושאי הבינוי והפיתוח. טשרניחובסקי הוביל בשנית את המאבק, כשהפעם לצדו המהנדס והאדריכל אליעזר ברוצקוס.
בשלהי שנות ה-50 וראשית שנות ה-60, כאשר ביקשה עיריית תל אביב לכרות את עצי השקמה העתיקים שבראש גבעת החול בתל אביב הקטנה ("גבעת השקמים") שעליה הוקמו בית "הבימה", היכל התרבות וביתן הלנה רובינשטיין, ניהלו סופרים ואמנים מאבק ציבורי, עד שהעירייה התרצתה והוחלט לשמור על העצים ולהקים את גן יעקב.
ראו גם

עצים עתיקים בארץ ישראל
שדרות בתל אביב-יפו
לקריאה נוספת

דן יהב, 'עצי שקמים ששרדו בתל אביב', אריאל (כתב עת לידיעת ארץ ישראל) 48–49 (מרץ 1987).
דן יהב, תל אביב-יפו – עיר החלומות: שכיות חמדה בעיר, אזור: צ'ריקובר, 2005, עמ' 99–104.
הערות שוליים

1 2  דן יהב, תל אביב-יפו – עיר החלומות: שכיות חמדה בעיר, אזור: צ'ריקובר, 2005, עמ' 102.
↑  תל-אביב משפרת מבואותיה, מעריב, 13 בדצמבר 1967.
↑  על פרויקט ייצוב גבעת השקמה, בדף הדר מערכות ייצוב ופיתוח נוף
↑  עירית תל אביב, עקירת עצים עתיקים ברחובות (הכרזה פומבית), דבר, (מודעה), 30 ביוני 1933; עירית תל-אביב, עקירת עצים עתיקים ברחובות (הכרזה פומבית), דואר היום, (מודעה), 2 ביולי 1933.
↑  ועד אגודת אמני א"י: נחום גוטמן, חיים גליקסברג, שמואל עובדיהו, אל תניפו גרזן! (מכתב גלוי לעירית תל אביב), דבר, 9 ביולי 1933.
↑  י. רואה, הצילו!, דבר, 7 ביולי 1933 (זיהוי שם העט על פי שמואל לחובר (עורך), כתבי דוד בן-גוריון: ביבליוגרפיה תר"ע–תשי"ט, 1910–1959, תל אביב: הוועד המרכזי של הסתדרות הפקידים – המחלקה לתרבות ולחינוך מקצועי וארגון ספרני ישראל, תש"ך 1960, עמ' 38).
↑  נתן דונביץ', תל אביב: חולות שהיו לכרך, ירושלים; תל אביב: שוקן, 1959, עמ' 87.
↑  עודד מנדה-לוי, משורר המוניציפליות, פנים (כתב-עת לתרבות, חברה וחינוך) 45 (חורף 2009), 40, 42–46, באתר הסתדרות המורים.
↑  אליהו הכהן, בכל זאת יש בה משהו: שירי הזמר של תל אביב בצליל, באומר ובתמונה: עם חג השבעים וחמש לייסודה, ירושלים: דביר, תשמ"ה 1985, עמ' 146. וראו גם שאול טשרניחובסקי, 'פארודיות גנוזות'; בהבאת א. ז. בן-ישי, מולד ז (תשל"ה), 155.
↑  ש. שבא, מוזיאון נגד שקמים, מעריב, 20 במרץ 1962; ביתן הלנה רובינשטיין המחודש ייפתח בשבוע הבא, מעריב, 10 בנובמבר 1964; ל. אריה, נצחון אילנות והטעם הטוב, דבר, טור 1, 28 במאי 1971 (עם רישום של השקמים בגן יעקב מאת חנה לרנר).
שבת בבוקר

| --- | --- |
 סינגל בביצוע אריק איינשטיין
 מתוך האלבום הייתי פעם ילד
 יצא לאור:  1973 
 סוגה:  שיר ילדים 
 שפה:  עברית 
 אורך:  2.4 דק' 
 כתיבה:  תרצה אתר 
 לחן:  יוני רכטר 
 
"שבת בבוקר" הוא שיר עברי מאת תרצה אתר שפורסם בשנת 1973 בספרה "ילד קטן ילד גדול". השיר זכה לפופולריות לאחר שהתפרסם באלבומו ה-27 של אריק איינשטיין "הייתי פעם ילד" (1989), שם הופיע בהפקתו ובעיבודו של יוני רכטר. השיר הפך לפופולרי בתרבות הישראלית ובוצע על ידי אמנים רבים. לדוגמה, בפסטיבל הפסנתר על ידי דנה עדיני, דניאל סלומון ובן ארצי.
ביצועים

אריק איינשטיין ויוני רכטר
מקהלת שרונית
ספרים

תרצה אתר, ילד קטן ילד גדול (מסדה 1973)
היום השביעי: יוצרים ישראלים כותבים על השבת שלהם (2001), עמ' 200 ואילך.
מאנוס

מאנוס הוא סוכן בינה מלאכותית אוטונומי שפותח על ידי חברת הסטארט-אפ הסינית Monica. הסוכן מתוכנן לבצע באופן עצמאי משימות מורכבות בעולם האמיתי, ללא צורך בהכוונה אנושית ישירה או מתמשכת. הוא נחשב לאחד הסוכנים האוטונומיים הראשונים בעולם המסוגלים לחשיבה עצמאית, תכנון וקבלת החלטות בצורה דינמית לחלוטין.
היסטוריה

חברת Monica הוקמה במטרה לפתח סוכני בינה מלאכותית מתקדמים שיוכלו לפעול עצמאית מעבר לשימושים המסורתיים של מודלי שפה גדולים. ההשקה הרשמית של מאנוס ב-6 במרץ 2025 זכתה להד בינלאומי נרחב, והסוכן הוגדר כנקודת מפנה בהתפתחות הבינה המלאכותית, בהיותו הראשון הפועל ללא התערבות אנושית ישירה, ומשלים משימות מורכבות באופן עצמאי לחלוטין. ההצלחה המהירה של מאנוס הדגישה את התקדמותה של סין בזירת הבינה המלאכותית, ואת יכולתה של המדינה להתחרות בארצות הברית בתחום.
תכונות עיקריות

אוטונומיה מוחלטת: בשונה ממערכות AI כמו ChatGPT או Gemini של גוגל, מאנוס אינו זקוק להוראות מפורשות. הוא יוזם משימות, מנתח מידע, ומתאים את פעולותיו בזמן אמת.
ביצועים רב-תחומיים: מאנוס יכול לבצע מגוון משימות בתחומים שונים, כמו ניתוח עסקאות פיננסיות, סינון מועמדים לעבודה, איתור דירות להשכרה ועוד, תוך שהוא מבצע החלטות במהירות וביעילות גבוהה מזו של בני אדם.
התאמה אישית מדויקת: מאנוס לומד מהתנהגות המשתמשים ומסוגל לחזות ולהתחשב בהעדפות נסתרות, ומספק תוצאות מותאמות אישית באופן מעמיק.
פעילות ברקע וזמן אמת: הסוכן ממשיך לבצע משימות בענן גם כשהמשתמש מנותק, ומדווח לו על השלמתן בזמן אמת.
תכונות עיקריות > דוגמאות לשימוש

בעת ביצוע משימות כמו סינון קורות חיים, מאנוס אינו מסתפק בדירוג מועמדים, אלא מנתח מיומנויות רלוונטיות, משווה אותן לטרנדים בשוק התעסוקה, ומגיש החלטה אופטימלית בפורמט מוכן לשימוש. במקרה של חיפוש דירה, הוא משקלל נתונים כמו סטטיסטיקת פשיעה, מגמות שכירות ואפילו תנאי מזג אוויר, ומציג למשתמש אפשרויות מותאמות במיוחד להעדפותיו.
השפעה והשלכות

הופעתו של מאנוס הציתה מחדש דיון ציבורי ואקדמי רחב בנוגע להשפעתה של בינה מלאכותית אוטונומית לחלוטין, במיוחד בנושאי אתיקה, פרטיות, וביטחון תעסוקתי. המערכת החדשה מהווה נקודת ציון משמעותית בדרך ליצירת בינה מלאכותית כללית (AGI), וצפויה להשפיע על איזון הכוחות הטכנולוגי והכלכלי בין מדינות המערב לסין בשנים הקרובות.
הערות שוליים

↑  What is Manus? China's world-first fully autonomous AI agent explained, Newsweek, ‏2025-03-06 (באנגלית)
1 2 3 4  Craig S. Smith, China’s Autonomous Agent, Manus, Changes Everything, Forbes (באנגלית)
↑  China’s second DeepSeek moment? Meet Manus, an AI agent that can think and act independently, The Indian Express, ‏2025-03-09 (באנגלית)
↑  Manus AI: The Best Autonomous AI Agent Redefining Automation and Productivity, huggingface.co, ‏2025-03-06
↑  Astropomeai, Overview of MANUS AI Agent, Medium, ‏2025-03-09 (באנגלית)
GPT-4.5

GPT-4.5 (שם הקוד Orion) הוא מודל שפה גדול מסדרת ChatGPT של OpenAI שהושק ב-27 בפברואר 2025. המשתמשים בתשלום בתוכניות Plus ו-Pro יכולים לבחור להשתמש בדגם GPT-4.5. ניתן להשתמש במודל גם דרך OpenAI API או OpenAI Developer Playground.
סקירה כללית

המודל אומן בעיקר באמצעות למידה בלתי מונחית, בשילוב עם למידה עמוקה מפוקח ולמידה ממשוב אנושי. האימון בוצע באמצעות Microsoft Azure.
סם אלטמן תיאר את GPT-4.5 כ"דגם ענק ויקר". נכון לפברואר 2025, גישה למודל דרך ה-API של OpenAI עולה $75 למיליון טוקני קלט ו-$150 למיליון טוקני פלט, בעוד שגישה ל-GPT-4o עולה רק $2.50 למיליון טוקני קלט ו-$10 למיליון טוקני פלט.
הדגם נבדק ב-MMLU (אנ'), שמצא כי הדגם טוב יותר מ-GPT-4o בכל 15 השפות שנבדקו. ערבית, בנגלית, סינית, אנגלית, צרפתית, גרמנית, הינדי, אינדונזית, איטלקית, יפנית, קוריאנית, פורטוגזית, ספרדית, סוואהילית ויורובה (אנ').
ביקורות

בניו יורק טיימס נכתב כי המודל "מסמן סוף עידן" ו"לא סביר שיגרום להתרגשות כמו GPT-4". כלי תקשורת רבים אחרים, כמו אקסיוס, סיקרו גם הם את יציאת הדגם.
הערות שוליים

↑  Zeff, Maxwell (2025-02-27). "OpenAI unveils GPT-4.5 'Orion,' its largest AI model yet". TechCrunch (באנגלית אמריקאית). נבדק ב-2025-03-01.
1 2  "Introducing GPT-4.5". openai.com (באנגלית אמריקאית). נבדק ב-2025-02-28.
↑  Novet, Jordan (2025-02-27). "OpenAI launching GPT-4.5, its next general-purpose large language model". CNBC (באנגלית). נבדק ב-2025-03-01.
↑  "Pricing". OpenAI (באנגלית אמריקאית). ארכיון מ-27 בפברואר 2025. נבדק ב-2025-02-28. {{cite web}}:  (עזרה)
↑  Metz, Cade (2025-02-27). "OpenAI Unveils GPT-4.5 for More 'Natural Conversation'". The New York Times. ISSN 0362-4331. נבדק ב-2025-02-28.
↑  Warren, Tom (2025-02-27). "OpenAI announces GPT-4.5, warns it's not a frontier AI model". The Verge. נבדק ב-2025-02-28.
↑  Fried, Ina (2025-02-27). "OpenAI debuts GPT-4.5, its biggest model yet". Axios. נבדק ב-2025-02-28.
| OpenAI |
| --- | --- | --- |
| מוצרים | ChatGPT ‏• DALL-E ‏• GitHub Copilot • OpenAI Five (אנ') • טריטון (אנ') • Sora |  |
| מודלים | GPT (GPT-3, GPT-4, GPT-4o, GPT-4.5)‏ • OpenAI Codex |  |
| אנשים | סם אלטמן • איליה סוצקבר • גרג ברוקמן • וויצ'ך זרמבה • מירה מוראטי |  |
| מוצרים קשורים | בינג • Auto-GPT |  |
עברייני על

| --- | --- |

 סוגה:  דרמה קומית, מדע בדיוני, מתח
 יוצרים:  הווארד אוברמן
 שחקנים:  רוברט שיהאן   ג'ו גילגן   איוון רהאון   קרלה קרום   ניית'ן מק'מולן   נטשה או'קיף   מאט סטוקו
 ארץ מקור:  הממלכה המאוחדת הממלכה המאוחדת
 שפות:  אנגלית 
 מקום התרחשות:  לונדון 
 מספר עונות:  5
 מספר פרקים:  37
 הפקה
 הפצה:  נטפליקס, הולו 
 טכניקת צילום:  מצלמה יחידה 
 אורך פרק:  45 דקות
 שידור
 רשת שידור:  E4
 רשת שידור בישראל:  HOT VOD
 תקופת שידור מקורית:  12 בנובמבר 2009 – 11 בדצמבר 2013
 קישורים חיצוניים
 www.e4.com/misfits/
 דף התוכנית ב-IMDb
 
עברייני על (באנגלית: MisFits) היא סדרת טלוויזיה בריטית מסוגת דרמה, קומדיה שחורה ומדע בדיוני שיצר הווארד אוברמן, המספרת על חבורת עבריינים צעירים שמבצעים עבודות שירות ובעקבות סערה מוזרה מקבלים לידיהם כוחות על. בשנת 2010, הסדרה זכתה בפרס באפט"א לטלוויזיה לסדרת הדרמה הטובה ביותר.
תקציר העלילה

העלילה מתמקדת במספר בני נוער בעיתיים שנגזר עליהם לבצע עבודות שירות ובעקבות סערה מוזרה הם קיבלו לידיהם כוחות על. סיימון (איוון רהאון) נהיה בלתי נראה, קלי (לורן סוצ'ה) יכולה לקרוא מחשבות, קרטיס (ניית'ן סטיוארט-ג'ארט) יכול להחזיר את הזמן אחורה, ניית'ן (רוברט שיהאן) הוא בן אלמוות ואלישה (אנטוניה תומאס) גורמת לאנשים לרצות לקיים עמה יחסי מין באמצעות מגע. בעונה השלישית מצטרף רודי (ג'ו גילגן), שמתפצל לשני אנשים כשהוא חווה חוויה רגשית חזקה ובעונה הרביעית מוחלף הצוות לחלוטין (מלבד רודי) ומצטרפים פין (ניית'ן מק'מולן), ג'ס (קרלה קרום) ואבי (נטשה או'קיף). במהלך הסדרה הם פוגשים עוד אנשים שנפגעו מהסערה, טובים ורעים.
תקציר העלילה > עונה ראשונה

כבר בפרק הראשון החבורה הרגה את טוני, קצין המבחן שלהם, לאחר שהסערה גרמה לו להשתגע, וקברה אותו במקום סודי. קצינת המבחן החדשה, סאלי, הייתה מאורסת לטוני ורצתה לגלות מה קרה לו והאמינה שלחבורה יש קשר לכך. היא ניצלה את סיימון, שהיה מרוחק יותר מהחבורה ופחות מפותח מינית, כדי לגלות מה הם עשו. בסופו של דבר, סיימון הרג גם את סאלי, מכיוון שהתכוונה לדווח למשטרה על מה שעשו לטוני. במהלך העונה התפתח קשר רומנטי בין קרטיס ואלישה. הכוח של אלישה לא אפשר להם לקיים מגע מיני, מאחר שהמגע שלה כה חזק שהוא לא מאפשר לקרטיס לזכור שום מגע מיני שהוא קיים עמה. הם התגברו על כך, והחליטו שבמקום לעשות סקס, הם יאוננו אחד מול השני. כמו כן, החלו להופיע ניצוצות של התחלה בין ניית'ן לקלי, למרות ששום דבר לא באמת קרה ביניהם. במהלך כל העונה עמדה תעלומת הכוח של ניית'ן, מאחר שהוא עדיין לא גילה את כוחו. בפרק האחרון, ניית'ן נפל מגג המתנ"ס אל מותו והחבורה נאלצה לקבור אותו. העונה הסתיימה עם התגלית שניית'ן הוא בן אלמוות ושהוא נקבר חי.
תקציר העלילה > עונה שנייה

בעונה השנייה, דמות מסתורית במסכה עוזרת לחבורה לצאת ממצבים שונים ומעוררת את סקרנותם. היא מגלה להם שניית'ן חי, בתחילת הפרק הראשון, ומעודדת אותם ללכת לקבר שלו ולהוציא אותו. החבורה מקבלת קצין מבחן חדש, שון, שאותו לשם שינוי הם לא הורגים. אלישה מגלה שהדמות במסכה היא סיימון מהעתיד, שמספר לה שהם עומדים להיות ביחד ושהכוח שלה לא עובד עליו, והם מקיימים יחסי מין. מיד לאחר מכן היא וקרטיס נפרדים, שמצידו מכיר בחורה חדשה בשם ניקי (רות נגה), שיכולה להשתגר. סיימון מהעתיד נורה למוות, ואלישה מתחילה קשר עם סיימון מהזמן שלה. ניית'ן וקלי כמעט מתחילים קשר מיני, אך מבינים שהם יותר מדי קרובים ושזה לא יעבוד ביניהם. בפרק האחרון, קצין המבחן שלהם שומע אותם מדברים על כוחותיהם וחושף אותם לציבור. הם שוכרים סוכנת שמייצגת מספר אנשים עם כוחות ונהיים מפורסמים בן לילה. אחד המיוצגים שלה הוא בחור שיכול לשלוט בחלב, שמקנא בתהילת החבורה. הוא הורג את כולם, חוץ מאת קרטיס שרגיש לחלב. קרטיס חוזר אחורה בזמן כדי להזהיר את כולם ובכך מציל אותם.
ב-19 בדצמבר 2010, שודר ספיישל חג מולד. הפרק מתרחש שלושה חודשים אחרי שהחבורה סיימה את עבודות השירות שלהם. ניית'ן פוגש בחורה בהיריון בשם מארני והשניים מתאהבים. סיימון מתאמן לקראת הפיכתו לאיש במסיכה ומפתח את הקשר שלו עם אלישה. אלישה מגלה שיש בחור שסוחר בכוחות, סת', והחבורה מוכרת לו את כוחותיהם. כשניקי, חברתו של קרטיס, נורית למוות בשוד במועדון, החבורה מבינה שאם היו להם את כוחותיהם הם יכלו למנוע את מותה והולכים לקחת אותם בחזרה. הם מבינים שאין שום סיבה שהם יחזרו לכוחותיהם הקודמים, והפרק נגמר כשהם קונים כוחות חדשים, והצופים עוד לא יודעים אילו.
תקציר העלילה > עונה שלישית

בעונה השלישית, ניית'ן, שכוחו החדש נחשף כיכולת לבצע כל סוג של קסם, עוזב עם מארני ובנה ללאס ווגאס וב-15 בספטמבר שידרו פרק באורך של 10 דקות שקוראים לו ווגאס בייבי בו ניית'ן הולך להמר בקזינו וזוכה כל פעם מחדש בגלל כוחותיו בסוף הפרק ניית'ן הולך לכלא ושהוא מתקשר למתנ"ס שבאנגליה איפה שכל החבורה בחור חדש בשם רודי עונה לו והפרק נגמר שהסוהרים מושכים את ניית'ן כי נגמרה לו זמן השיחה בטלפון. ולחבורה מצטרף בחור חדש, רודי. כוחותיהם החדשים של החבורה נחשפים - סיימון רואה את העתיד, קלי מדענית הנדסה, קרטיס יכול לשנות את מינו, אלישה יכולה לראות דרך עיניהם של אחרים ורודי מתפצל לשני אנשים. החבורה נתפסת במכונית הגנובה של רודי ובכך חוזרים לעשות עבודות שירות, שוב תחת פיקוחו של שון, קצין המבחן העצלן. במהלך הסדרה קלי וסת'- הבחור שסוחר בכוחות מתאהבים. העונה סובבת בעיקר סביב סת' ויכולתו יוצאת הדופן וסביב סיפורו הטרגי ומערכת היחסים המתפתחת שלו עם קלי, כשברקע מרחף סיפורם של סיימון ואלישה וסגירת המעגל ממנה הם חוששים. בפרקים האחרונים, סיפורם של סת' וקלי מגיע לסוף טוב כאשר סת' סוף סוף מחליט להשתחרר מאהובתו המתה ומתחייב לקלי באופן סופי, אך סיפורם של סיימון ואלישה מגיע אל סופו הטרגי כאשר אלישה נהרגת וסיימון חוזר בזמן והופך לאיש במסכה.
תקציר העלילה > עונה רביעית

לאחר מותה של אלישה וחזרתו של סיימון אל העבר, קלי וסת' נוסעים לאוגנדה, שם קלי משתמשת בכוח המערכות המכניות שלה כדי לנטרל מוקש ולהציל ילד, ובסופו של דבר נשארת שם. קרטיס ורודי ממשיכים לרצות את עבודות השירות, ומצטרפים אליהם פין עם כוח הטלקינזיס, וג'ס, בחורה מתחכמת ומאופקת עם ראיית רנטגן. עלילות המשנה העיקריות כוללות את מעברם של רודי ופין לגור ביחד במרכז הקהילתי, התאהבות חד-צדדית של פין בג'ס, המפגשים של קרטיס עם לולה, אישה מסתורית שאומרת שהיא קצינת מבחן מתלמדת, חיפושו של פין אחר אביו, ומערכת היחסים של אלכס עם ג'ס, הברמן המסתורי שמבלה את רוב זמנו בחיפוש אחר איבר מינו, שנלקח כתוצאה מכוח מסתורי. כתוצאה ממפגשיו עם לולה, קרטיס משתמש בכוח החזרת המתים לתחייה שלו, מה שגורם לו בסופו של דבר להידבק ולהפוך לזומבי. כדי לעצור את צמאונו הגובר לדם, קרטיס מתאבד, מה שמשפיע רגשית על רודי.
לאחר מותו של קרטיס, החבורה נתקלת באבי, אישה שסובלת מאמנזיה כתוצאה מהסערה, ובנדין, נזירה עם סוד מסתורי שרודי מתאהב בה. אלכס מוצא ומאחזר את איבר מינו, אבל תחושת החזרה שלו לגבריות גרמה לו לבגוד בג'ס, מה שמכעיס את פין. כוחה של נדין מתגלה לבסוף והיא יכולה לזמן את ארבעת הפרשים של האפוקליפסה כשהיא רואה מעשה של כעס או אלימות, מה שקרה כאשר היא ראתה את אלכס מכה את פין. הפרשים תוקפים את החבורה, ודוקרים את אלכס בחזה. נדין מקריבה את עצמה על מנת לעצור את הפרשים ולמנוע הרג נוסף, והשאירה את רודי שבור לב פעם נוספת. כתוצאה מהתקפת הפרשים, אלכס הובהל לבית החולים כדי לקבל השתלת ריאות דחופה.
תקציר העלילה > עונה חמישית

ב-19 במרץ 2013 חודשה הסדרה לעונה חמישית בעלת 8 פרקים. היא שודרה בסוף שנת 2013.
העונה התחילה בכך שאלכס עובר השתלת ריאות. הוא מקבל עם הריאות את הכוח לקחת כוחות מאנשים אחרים על ידי קיום יחסי מין עמם. בעונה זו רודי 2 ( התוצר של הכוח של רודי המקורי להתפצל לשתיים) מקבל עלילה משלו אחרי שהוא הולך למרכז תמיכה לאנשים שהסערה השפיעה על חייהם ופוגש שם אישה שיכולה לסרוג את העתיד, בסוודר שהאישה סורגת לו, ניתן לראות חבורה של גיבורי על, ורודי 2 מאמין שזה התפקיד שלו למצוא את האנשים שעל החולצה ולגרום להם להשתמש בכוחותיהם כצוות כדי לעצור את הפשע של אנשים שלא משתמשים בכוחות שלהם לטוב.
דמויות > דמויות ראשיות

רודי וייד (ג'ו גילגן) (עונות 3 - 5): בחור בעל ביטחון עצמי גבוה. התחיל את עבודות השירות אחרי שהואשם בהריסת המכונית של חברתו דאז, פשע אותו בכלל לא ביצע. הסערה העניקה לו את היכולת להתפצל לשני אנשים שונים, כשהכפיל שנוצר הוא התגלמות רגשותיו העצורים. בעונה הרביעית מתגלה כי הפיצול המקורי הוא לשלושה אנשים, וכי רודי השלישי שהה בכלא. הוא נוהג לדכא את רגשותיו, מה שמתבטא בעיקר ביחסו המזלזל כלפי נשים ובחוסר יכולתו לנהל שיחה עמוקה. בעונה הרביעית, רודי מתאהב בפעם הראשונה בבחורה בשם נדין.
ג'ס (קרלה קרום) (עונות 4 - 5): בחורה קשה מהרחוב. הסערה העניקה לה את היכולת של ראיית רנטגן. כשהייתה בתיכון, סבלה מהפרעות אכילה. חברה הטוב ניצל את מצבה הפגיע, שכב איתה ואז זרק אותה. במהלך העונה הרביעית היא נפתחת מחדש ומפתחת מערכת יחסים עם אלכס הברמן.
פין (ניית'ן מק'מולן) (עונות 4 - 5): בחור ילדותי ואופטימי. הסערה העניקה לו את יכולת הטלקינזיס, אך פין מראה יכולת מוגבלת מאוד להשתמש בכוח שלו. הוא מביע עניין רומנטי בג'ס, אך זו דוחה אותו. הוא מגלה שאביו הוא אינו אביו האמיתי, ובמהלך העונה הרביעית מגלה שיש לו חצי-אחות מאביו הביולוגי.
אבּי סמית (נטשה או'קיף) (עונות 4 - 5): בחורה מבולבלת שנסחפת לה בעולם. שתיינית. בעקבות הסערה, אבי אינה זוכרת דבר מחייה לפני כן ומאז היא מנסה להבין מיהי. היא נתנה לעצמה את השם "אבי" מאחר שהיא לא זוכרת את שמה האמיתי. החבורה פוגשת אותה במסיבה, וכשקצין המבחן רואה אותה במתנ"ס היא מעמידה פנים שהיא בעבודות שירות. כשקצין המבחן מבין שהיא עבדה עליו, הוא מכניס אותה באמת לעבודות שירות.
אלכס (מאט סטוקו) (עונות 4 - 5): בחור אשר עובד כברמן לצדו של קרטיס. קרטיס אמר שהרבה בחורות מתחילות איתו אך הוא דוחה את כולן, מה שמעלה את הספקולוציה שהוא הומו. ג'ס ניסתה להתחיל איתו מספר פעמים ואלכס נעתר לה, אך נרתע מלקיים איתה יחסי מין. בסופו של דבר התברר שטרנסג'נדרית עם כוח-על לקחה את איבר מינו, ואחרי מאמצים מרובים מוצא אלכס ומקבל בחזרה את איבר מינו. בעונה החמישית הוא מקבל את הכוח לקחת כוחות מאנשים אחרים על ידי קיום יחסי מין עמם.